KOMISSION TIEDONANTO NEUVOSTOLLE Euroopan kehitysrahastoa koskevat rahoitustiedot /* COM/2014/0350 final */





KOMISSION TIEDONANTO NEUVOSTOLLE Euroopan kehitysrahastoa koskevat rahoitustiedot 1. Esipuhe Komissio esittää tässä asiakirjassa sisäisen sopimuksen[1] 7 artiklan 3 kohdan ja kymmenennen EKR:n varainhoitoasetuksen[2] 57 artiklan 3 ja 4 kohdan mukaisesti arviot varainhoitovuosien 2014 ja 2015 sitoumuksista, maksuista ja rahoitusosuuksista. Arvioissa otetaan huomioon investointikehystä koskevat Euroopan investointipankin (EIP) ennusteet. Tässä asiakirjassa annetaan tiedot 8.–10. EKR:n rahoituksen toteuttamisesta vuonna 2013 ja ennusteet vuosien 2014 ja 2015 toteuttamisesta. Jäsenvaltiot maksavat suoraan EIP:lle sen hallinnoimiin yhdeksännen ja kymmenennen EKR:n välineisiin (investointikehys ja korkotuet) tarkoitetut rahoitusosuudet. Kaikkia muita välineitä, myös EIP:n aiemmin hallinnoimia välineitä (riskipääomat ja korkotuet), koskevat rahoitusosuudet maksetaan komissiolle. 2. Johdanto Komissio ja EIP ovat saattaneet ajan tasalle varainhoitovuosien 2014 ja 2015 maksusitoumuksia ja maksuja koskevat ennusteet kaikkien AKT-valtioiden[3] ja MMA:iden[4] osalta. Maksuja koskevat arviot on koottu siten, että jäsenvaltiot voisivat varata mahdollisimman tarkat määrät kansallisiin talousarvioihinsa ja EKR:ään olisi käytettävissä riittävästi määrärahoja niin, että kassavaroista ei tulisi puutetta. Arvioita tarkistetaan lokakuussa 2014 annettavassa tiedonannossa kymmenettä EKR:ää koskevan sisäisen sopimuksen[5] 7 artiklan ja varainhoitoasetuksen[6] 57 artiklan 5 kohdan mukaisesti. Seuraava kaavio kuvaa maksusitoumusten ja maksujen yleistä kehitystä ja vuosien 2014 ja 2015 ennusteita (komissio ja EIP). Maksusitoumukset ja maksut, brutto: kehitys 1999–2015 (miljoonaa euroa)[7] Euroopan kehitysrahastojen toteutunut rahoitus 31. joulukuuta 2013 (sitoumukset, maksut ja rahoitustilanne). Liitteissä 1, 2 ja 3 esitetään todelliset sitoumukset, maksut ja rahoitustilanne vuonna 2013 verrattuna lokakuussa 2013 esitettyihin ennusteisiin[8]. 3. Varainhoitovuosien 2014–2015 rahoitusennusteet Seuraavassa taulukossa esitetään ajan tasalle saatettu ennuste: 4. Rahoituksen toteutumisennuste varainhoitovuosina 2014 ja 2015 Liitteissä 1–3 esitetään päivitetyt ennusteet. Vuotta 2014 koskevien päivitettyjen ennusteiden mukaan jäsenvaltioiden EKR:oon suorittamien rahoitusosuuksien määrä oli 3 250 miljoonaa euroa vuonna 2014 neuvoston lokakuussa 2013 tekemän päätöksen mukaisesti[9]. On syytä huomata, että koska EIP peruutti vuoden 2014 kolmannen erän ja koska komission suorittamien maksujen vuoden 2013 määrä ja vuoden 2014 suunniteltu määrä nousivat lisäten kassanhallinnan tarpeita, EIP:n peruma määrä on siirretty komissiolle. Tämä tarkoittaa, että jäsenvaltioille osoitettu lopullinen maksupyyntö on 3 144 miljoonaa euroa komission osalta ja 106 miljoonaa euroa EIP:n osalta (vuoden 2014 maksupyyntöjen jakauma liitteessä 4). Jäsenvaltioiden rahoitusosuuksien enimmäismäärän vuodelle 2015 odotetaan olevan 3 300 miljoonaa euroa komissiota varten ja 300 miljoonaa euroa EIP:tä varten. On korostettava, että kyseiset määrät ovat alustavia arvioita, joihin on suhtauduttava varauksella. Komissio ja EIP laativat luotettavammat arviot kesän jälkeen. Ne esitetään lokakuussa annettavassa tiedonannossa. [1] Neuvostossa kokoontuneiden jäsenvaltioiden hallitusten edustajien sisäinen sopimus vuosia 2008–2013 koskevaan monivuotiseen rahoituskehykseen perustuvan yhteisön avun rahoituksesta AKT–EY-kumppanuussopimuksen mukaisesti sekä rahoitustuen myöntämisestä EY:n perustamissopimuksen neljännessä osassa tarkoitetuille merentakaisille maille ja alueille, EUVL L 247, 9.9.2006, s. 32. [2] Neuvoston asetus (EY) N:o 215/2008, annettu 18 päivänä helmikuuta 2008, kymmenenteen Euroopan kehitysrahastoon sovellettavasta varainhoitoasetuksesta. [3] Afrikan, Karibian ja Tyynenmeren valtiot. [4] Merentakaiset maat ja alueet. [5] EUVL L 247, 9.9.2006, s. 32. [6] Neuvoston asetus (EY) N:o 215/2008, annettu 18 päivänä helmikuuta 2008, kymmenenteen Euroopan kehitysrahastoon sovellettavasta varainhoitoasetuksesta. [7] Vuosien 2014 ja 2015 määrät ovat ennusteita. [8] COM(2013) 735. [9] Neuvoston päätös, 7. marraskuuta 2013 – Neuvoston asiakirja 15699/13.